Anglijos futbolas

**Anglijos futbolo** pagrindinė kontroliuojanti institucija – Futbolo Asociacija, kurios nariais yra visi profesionalūs Anglijos klubai ir didžioji dalis pusiau profesionalių bei mėgėjų klubų. Iš viso šalyje priskaičiuojame 40 tūkstančių futbolo klubų, 6 iš jų yra laimėję prestižiškiausią Europos turnyrą – Čempionų lygą (ir buvusią taurę): FC Liverpool (1977, 1978, 1981, 1984, 2005, 2019), Manchester United (1968, 1999, 2008), Chelsea London (2012, 2021), Nottingham Forest (1979, 1980), Manchester City (2023), Aston Villa (1982).

## Istorija

Anglijos futbolas yra seniausias pasaulyje. Būtent Anglijoje 1857 m. įkurtas pirmasis futbolo klubas Sheffield FC, 1863 m. buvo patvirtintos pagrindinės futbolo taisyklės, čia 1871 m. prasidėjo pirmasis taurės turnyras – , 1872 m. Anglija su Škotija sužaidė pirmąsias rinktinių rungtynes (0-0), 1888 m. įkurta pirmoji lyga ir pradėjo vykti . Anglija ilgus dešimtmečius buvo laikoma stipriausia pasaulio futbolo šalimi (vadinama „futbolo tėvynė“), tačiau į pasaulio čempionatus įsitraukė tik po II pasaulinio karo, 1950 m. Rinktinių turnyruose Anglija sužibėjo tik 1966 m., kai laimėjo pasaulio pirmenybes.

## Varžybos
### Lygos

Anglijos futbolo lygos siekia 20 pakopų – bene daugiausiai pasaulyje. Aukščiausioji 20 klubų Premier lyga, įkurta 1992 m., kai 20 stipriausių Anglijos klubų dėl finansinių sumetimų atsiskyrė nuo Futbolo lygos. Stipriausios 7 komandos atstovauja Angliją UEFA klubų varžybose, o 3 paskutines vietas užėmusios komandos iškrenta į aukščiausią Futbolo lygos divizioną.

Anglijos Futbolo lyga įkurta seniausiai pasaulyje – 1888 m., nuo to laiko susikūrė daug įvairių lygų, kurias XX–XXI amžių sandūroje pradėta sujungti į vientisą struktūrą piramidės principu. The Football League sudaryta iš 3 divizionų po 24 komandas – tai atitinka 2–4 pakopas ir apima Futbolo lygos čempionatą, Pirmosios futbolo lygą ir Antrosios futbolo lygą. Žemiau 4-osios pakopos yra vadinamasis *non-League* lygmuo.

Žemiau yra 6 pakopos, sudarančios Nacionalinę lygų sistemą, tai 5–11 pakopos. Stipriausiame National League divizione žaidžia 24 profesionalūs ir pusiau profesionalūs klubai, žemesni divizionai sudaryti iš įvairių regioninių lygų, jose dalyvauja per 1000 klubų. Žemiau 11-osios pakopos lygų suskirstymas yra sąlyginis, jų patekimas į aukštesnį divizioną ne visada aiškiai apibrėžtas, čia žaidžia per 4000 komandų.

Mėgėjų klubai žaidžia susibūrę į asociacijas, iš kurių didžiausia yra Amateur Football Association. Stipriausių klubų antrosios komandos žaidžia rezervų lygose – FA Premier Reserve League ir žemiau esančiose Central League ir Football Combination. Dalis antrųjų komandų žaidžia žemesnėse lygose.

### Taurės

Pagrindinės taurių varžybos – FA taurė, organizuojama nuo 1872 metų, ir Lygos taurė. FA taurės laimėtojas prieš kitą sezoną žaidžia su Premier lygos laimėtoju vieneriose FA Community Shield rungtynėse. Kitos organizuojamos taurių varžybos – Futbolo lygos trofėjus (varžosi Futbolo lygos komandos), FA trofėjus (varžosi trijų Nacionalinės lygų sistemos divizionų komandos), FA Vase (varžosi žemesnių Nacionalinės lygų sistemos divizionų komandos), FA National League System Cup, FA Sunday Cup.

## Klubai
### UEFA turnyrų dalyviai

1956–2024 m. UEFA rengtuose turnyruose yra dalyvavę šie klubai:

## Šaltiniai

## Nuorodos
* Federacijos svetainė
* Anglijos futbolo archyvas